Dinas (cyfres deledu)

Opera sebon Cymraeg oedd ***Dinas*** oedd yn dilyn hynt a helynt rhai o Gymry Cymraeg Caerdydd wrth iddynt gydweithio, cyd-fyw a chymdeithasu yn y Brifddinas. Cynhyrchwyd y gyfres gan HTV Cymru a darlledwyd dros 100 pennod o'r gyfres rhwng 1985 ac 1991. Cyhoeddwyd cyfrol am y gyfres gan Hefin Wyn a Hughes a'i Fab ym 1990.

## Crynodeb
bawd|Clawr y gyfrol am y gyfres

Teulu canolog y gyfres yw’r teulu Ambrose, un o deuluoedd llewyrchus y brifddinas gyda’r penteulu, Paul Ambrose yn rhedeg cwmni llwyddiannus ei deulu Ambrose International. Mae Paul yn teithio’r byd, o Hong Kong i Efrog Newydd, gan adael ei wraig Helen a’i ferch Miriam gartref yn Melbourne House i gecru a ffraeo ymysg ei gilydd. Nid yw Helen yn gweithio, ond treulia ei dyddiau yn ymlacio, siopa a chiniawa gyda ffrindiau, tra mae Miriam ei merch ddwy ar bymtheg yn mynychu’r ysgol breifat ac yn aros allan yn hwyr gyda’i ffrindiau.

bawd|Llun o goeden deulu prif deulu'r gyfres

Ffrind pennaf Helen Ambrose yw Ruth Gregory, dynes fusnes llwyddiannus sy’n byw i’w gwaith ac yn rhedeg y cwmni recriwtio GALW ac ar fin sefydlu partneriaeth fusnes â Paul Ambrose. Mae hi’n briod â Robin Gregory, newyddiadurwr i’r South Wales Standard sy’n arbenigo mewn newyddiaduraeth fusnes a materion ariannol, ac sy’n treulio llawer o’i amser yn yfed wisgi yn Mistro y Sgwner yn y Bae.

bawd|Llun o gymeriadau'r gyfres

Ynghyd â’u prif fusnes mae gan yr Amrboses fflatiau y maent yn eu gosod ar rent, ac yma y mae rhai o gyn-fyfyrwyr coleg Glannau Hafren (o’r gyfres *Coleg*) bellach yn byw. Mae Elwyn Scourfield wedi llwyddo i gael swydd dda gyda chwmni electroneg Intern, tra mae ei gyd-fyfyrwyr Carys Jones a Dylan Pierce a’u bryd ar yrfa yn y cyfryngau er bod cael swydd heb gerdyn undeb yn profi’n anoddach na’r disgwyl. Yma hefyd y mae Helga Lewis, un o weithwyr uchelgeisiol cwmni GALW sydd a’i bryd ar lwyddo ym maes recriwtio.

Yn chwilio am swydd hefyd y mae Richard Morris, cyn-ddarlithydd drama yng ngholeg Glannau Hafren, cyn iddo ddod ar draws Peter Jennings sy’n rhedeg y cwmni annibynnol Lens. Ai cynhyrchiad diweddaraf y cwmni ‘Ieuan’ fydd llwyddiant neu fethiant nesaf S4C?

Yn fan cyfarfod i’r cymeriadau i gyd y mae Bistro y Sgwner a chlust barod Jo Benson y rheolwraig. Yma y gwelwn fywydau’r cymeriadau yn cyd-daro a chyd-blethu i ffurfio naratif dramatig a chyffrous cyfres gyntaf Dinas.

## Manylion pellach
**Teitl Gwreiddiol:** Dinas

**Blwyddyn:** 1985

**Dyddiad y Darllediad Cyntaf:** 19 Medi 1985

**Cyfarwyddwr:** Graham Jones / Meredydd Owen / Bryn Richards / Ieuan Davies

**Sgriptwyr :** Gareth Miles / Dwynwen Berry / Geraint Lewis / Wil Roberts / Angharad Jones / Geraint Jones / Siwan Jones / Manon Rhys

**Cynhyrchydd:** Graham Jones

**Cwmnïau Cynhyrchu:** HTV Cymru ar gyfer S4C

**Genre:** Drama, Opera sebon

## Cast a chriw
### Prif gast
*Helen Ambrose - Eiry Palfrey 
*Paul Ambrose - Geoffrey Morgan 
*Miriam Ambrose - Donna Edwards 
*Lesley Ambrose - Mair Rowlands
*Ruth Gregory - Christine Pritchard
*Robin Gregory - Wynford Ellis Owen 
*Dylan Pierce - Tony Llywelyn
*Elwyn Scourfield - Simon Fisher
*Carys Jones - Jennifer Lewis 
*Andy Prosser - Phil Reid 
*Helga Lewis - Naomi Jones 
*Richard Morris - Iestyn Garlick 
*Glyn Evans - Geraint Owen
*Alan Martin - Ian Saynor 
*Anthony Ambrose-Powell - Emyr Wyn 
*Enfys Taylor - Victoria Plucknett 
*Grandma Doyle - Ann Bowen
*Roy Doyle - Frank Rozelaar-Green
*Cynthia Doyle - Myfanwy Talog 
*Kevin Doyle - Gary Llywelyn
*Sandra Doyle - Delyth Morgan
*Darren Doyle - Huw Davies
*Tracey Doyle - Anwen Carlisle
*Doug Lewis - Jeff Diamond
*Jo Benson - Siân Owen

### Cast cefnogol
*Dt. Brif Arolygydd Jim Butler – David Lyn
*Dt. Arolygydd David Humphreys – Huw Ceredig
*Sarah Knowles – Gillian Elisa
*Phil Jarvis – Noel Williams
*Sian Wyn – Helen Wyn
*Neil Hunt - Owen Garmon
*Jonathan Brooks - Tim Lyn
*Rupert - Wyn Bowen Harries
*Marc Foster - Nicholas McGaughey
*Bethan Saunders - Catrin Powell
*Gareth Saunders - Dewi Rhys Williams
*Linda - Esyllt Harker
*Dafydd - Gareth Stuart
*Gwyn 'Whitey' - Rhys Richards
*Colin Rowlands - Gareth Potter
*Samantha - Bethan Jones
*Manon Eames 
*Siw Roderick 
*Mari Rowland Hughes
*Lowri-Ann Richards

### Dylunio
*Hywel Morris/ Haydn Morgan

### Cerddoriaeth
*Myfyr Isaac

### Sain
*Mick Perry/ Derek Edwards

### Golygu
*Keith Farmer / Bob McAleese

### Cydnabyddiaethau eraill
*Camera – Bill Spiers, Terry Humphreys
*Lluniau – Alan Carter, Keith Jones
*Cymysgydd Lluniau – Ros Gatti
*Dybio – Ralph Evans, Phil Robinson
*Goleuo – Peter Stanton
*Coluro – Carole Williams
*Gwisgoedd – Sian Longstaffe
*Graffeg – Stephanie Aplin
*Llwyfannu – Mererid Arch, Hywel Watkins
*Rheolwr Llawr – Iwan Evans
*Rheolwr y Cynhyrchiad – Dennis Morgan
*Cynorthwyydd y Cynhyrchiad – Nia Edwards, Melva Bowen

## Manylion technegol
**Fformat Saethu:** Fideo

**Lliw:** Lliw

**Cymhareb Agwedd:** 4:3

**Gwlad:** Cymru

'''Llinell Werthu'r Poster:''' Dinas Caerdydd, Cymry Dinas Caerdydd, pobol byd busnes, pobol y cyfryngau, pobl efo pres, pobol fasa’n lecio tasa ganddo nhw bres, pobol wnaiff unrhywbeth am bres!

## Cyfeiriadau
Categori:Cyfresi drama S4C
Categori:Rhaglenni teledu S4C
Categori:Rhaglenni teledu Cymraeg
Categori:Cyflwyniadau rhaglenni teledu 1985
Categori:Diweddiadau rhaglenni teledu 1991
Categori:Rhaglenni teledu'r 1980au
Categori:Rhaglenni teledu'r 1990au

Categori:Prosiect Wicipop